**A PÉCSI TUDOMÁNYEGYETEM EGÉSZSÉGTUDOMÁNYI KAR FENNÁLLÁSÁNAK 35 ÉVES ÉVFORDULÓJA ALKALMÁBÓL JUBILEUMI KONFERENCIÁT RENDEZETT**

A Pécsi Tudományegyetem Egészségtudományi Kar **2024. november 29-én** Pécsett a Littke Palace Rendezvényházban ünnepelte meg fennállásának 35. évfordulóját és angol oktatási programjának 10. évfordulóját.

Az esemény nemcsak hazai, hanem nemzetközi jelentőségű is volt, hiszen a konferencián külföldi vendégek is jelen voltak, akik a nemzetközi együttműködéseket is megerősítették.

A konferenciát **Prof. Dr. Ács Pongrác** a Kar dékánja nyitotta meg, de üdvözölte még a Kar fennállását **Prof. Dr. Betlehem József,** a PTE rektorhelyettese, valamint **Mgr. Ivana** **Chloubová**, Ph.D. a Dél-Csehországi Egyetem Egészség- és Társadalomtudományi Karának dékánja, továbbá **prof. PhDr. Valérie Tóthová, Ph.D.** a Dél-Csehországi Egyetem tudományos és kutatási dékánhelyettese és **Prof. Dr. Gerhard Müller**, az osztrák UMIT Egészségtudományi, Orvosi Informatikai és Technológiai Egyetem Ápolástudományi és Gerontológiai intézetének vezetője, akik mind-mind a Karral folytatott harmonikus, előre mutató és aktív együttműködést méltatták.

A konferenciát több kulturális program is színesítette, fellépett többek között **Dr. Bobály Viktória**, a Kar adjunktusa által életre hívott és vezetett **ETK Jazz Dance Tánccsoport**, Színpadra lépett a **Movie and History** formáció, melyben **Ócsai Annamária** operaénekes mellett **Dr. Varga Veronika** a Kar adjunktus kollégája, **Mészáros Napsugár** másodéves ápoló hallgató és **Balásy Szabolcs** zeneszerző, produkciós vezető előadását élvezhették a konferencia vendégei.

**Dr. Figler Mária** professzor asszony múltidézésében hallgathatták meg a jelenlévők a Kar elmúlt 35 évének történetét. Majd a nemzetközi vonalon az elmúlt 10 év történéseinek bemutatása következett, **Dr. habil.** **Máté Orsolya**, a Kar külügyi igazgatója beszélt a nemzetközi kapcsolatok fejlődéséről.

A konferencia záró részében következett az **elismerésátadó ceremónia** mely során a Kar oktatói és hallgatói kiemelkedő munkájukért, tudományos, sport és művészeti tevékenységükért részesültek elismerésben. Átadásra kerültek a bronz, ezüst és arany **Pro Facultate** kitüntetések is, melyben Dékán úr azokat a kollégákat részesítette, akik tevékenységükkel, oktató-nevelő, tudományos-, igazgatási-, szervezési-, gazdasági területeken kiemelkedő érdemeket, valamint munkásságukkal a Karnak tekintélyt, jó hírnevet szereztek, a Kar fejlődése, felvirágoztatása érdekében elévülhetetlen munkásságot fejtettek ki, magatartásuk példaképül állítható a Kar munkatársai elé.

**A díjazottak:**

**Pro Facultate arany fokozat:**

Prof. Dr. Figler Mária

Prof. Dr. Gáti István

Dr. habil. Lampek Kinga

Prof. Dr. Nyárády József

Prof. Dr. Tóth Miklós

Prof. Dr. Verzár Zsófia

**Pro Facultate ezüst fokozat:**

Dr. habil. Ágoston István

Dr. habil. Deutsch Krisztina

Gubicskóné Dr. Kisbenedek Andrea

Köcse Tamás

Dr. Tigyiné Dr. Pusztafalvi Henriette

**Pro Facultate bronz fokozat:**

Dr. Kívés Zsuzsanna

Szabó Csilla

Dr. Szabó Zoltán

Csanaky Lilla Klára

Dr. habil. Bánfai Bálint

Ferenczy Mónika

Dr. Pandur Attila

Dr. Simon-Pusztai Dorina

**Dékáni dicséret:**

Dr. Breitenbach Zita

Dervár Róbert

Illés Krisztina

Dr. Makai Alexandra

Némethné Baráth Anikó

Pesti Gabriella

Dr. Simon Klára

**Dékáni elismerés:**

Bartha Yvette

Czucz Péter

Doncsecz Boján

Füzesi Daniella

Johnson Maddelyn

Kane Saoirse Marguerite

Kis László

Konyali Nosiba

Kovács Bettina

Lőrinczy Boglár

Melis Bálint

Muszil Ágnes

Péntek Vanessza

Pozsgai Bálint

Szerb Katalin

Ujhelyi Adrienn

Vörös Andrea

Zilai Janina

A konferencia napközbeni szakaszát **Dr. Varga Veronika** és **Dr. Schiszler Bence** adjunktusaink közös produkciója, valamint az **ETK Tehetségek Klub** hallgatóinak **Plessek Marcellnek** és **Haroon Gill-nek** előadásai zárták.

A konferencia sikeres lebonyolítása újabb lépés a Pécsi Tudományegyetem Egészségtudományi Kar jövője számára, megerősítve az intézmény pozícióját a helyi és a nemzetközi egészségtudományi és sporttudományi közösségben.